Aleksejs Rosļikovs

Aleksejus Roslikovas (; g. 1984 m. vasario 26 d. Rygoje) – Latvijos verslininkas ir politinis veikėjas, dažnai įvardijamas prorusišku. Politinės partijos „Už stabilumą!“ vienas iš įkūrėjų ir lyderis.

 Biografija 
A. Roslikovas gimė 1984 m. vasario 26 d. Rygoje. Tėvas – Viktoras Roslikovas, motina – Zoja Blekberna. Turi sesę Kariną. Pats politikas teigia, kad mokykloje mokėsi prastai.

Nuo 2004 iki 2005 metų dirbo sanitaru, vėliau dirbo Latvijos policijos inspektoriumi. 2011 m. baigė verslo vadybos studijų programą „Turība“ aukštojoje verslo mokykloje.

Nuo 2010 iki 2012 m. buvo konditerijos įmonės „Premier Desserts International“ valdybos narys, o vėliau – direktorius. 2010 m. gruodžio mėn. Roslikovas įkūrė bendrovę „SUV9 Latvija“, registruotą kaip privačią apsaugos bendrovę, kurioje dirba 50 darbuotojų. Roslikovas buvo vienintelis bendrovės savininkas iki 2013 m., bet vėliau visas savo akcijas perdavė Rusijos piliečiui Romanui Bobrenkovui. Po pusės metų, 2013 m. liepos mėn., bendrovė nutraukė savo veiklą.

2014 m. rugpjūčio mėn. politikas įkūrė bendrovę SUV9 SC, taip pat registruotą kaip privačią apsaugos bendrovę. Bendrovė aptarnavo tokius objektus kaip vieną didžiausių pramoninių parkų Latvijoje – „NP Jelgava Business Parks“. A. Roslikovas buvo įmonės savininkas vienerius metus, kol 2015 m. rugsėjo mėn. perdavė įmonės dalį verslininkui Ruslanui Kolesnikovui.

2016 m. vasario mėn. Roslikovas įkūrė SIA „TAKSILV“,  teikusią taksi paslaugas.

 Politinė karjera 
2017 m. buvo išrinktas į Rygos miesto tarybą, kaip partijos „Saskaņa“, iš kurios buvo pašalintas 2019 m., narys. 

Kandidatavo į 2020 m. Rygos miesto tarybos rinkimus iš partijos „Alternatyva“, bet nebuvo išrinktas. 2021 m. vasario mėn. kartu su Valerijumi Petrovu įkūrė politinę partiją „Už stabilumą!“, kurios sąraše buvo išrinktas į 2022 m. rinkimus į 14-ąjį Saeimą.

2022 m. ir 2023 m. nesėkmingai kandidatavo į Saeimos pirmininko pareigas. 

 Skandalai 
Latvijos žiniasklaidoje teigiama, kad Aleksejus Roslikovas vengė mokesčių, steigdamas naujas įmones, keisdamas valdybos narius ir likviduodamas įmones tuo metu, kai jos sukaupdavo kelių tūkstančių eurų mokesčių skolą.

2018 m. rugsėjo mėn. svetainėje Komromat.lv buvo paskelbtas 2017 m. rugsėjo 24 d. vaizdo įrašas, kuriame Aleksejus Roslikovas neteisėtai įsibrauna į KM City Line biurą ir pavogia kompiuterį. Kitą dieną paaiškėjo, kad iš nusikaltimo vietos dingo ir 3 600 eurų. 2025 m. liepos 19 d. jis pripažino, kad vaizdo įrašuose užfiksuotas asmuo yra jis, taip pat pareiškė, kad jis nieko nevogė, tiesiog pasiėmė savo daiktus iš biuro.

2025 m. vasario mėn. socialiniuose tinkluose paskelbė, kad Ryga yra rusų miestas, o „patriotiškai nusiteikę latviai gali krautis lagaminus“.

2025 m. birželio 5 d. Saeimoje svarstant „Deklaraciją dėl nusikalstamai vykdytos sovietinės okupacinės valdžios rusifikacijos Latvijoje ir jos kalbinių padarinių šalinimo“, garsiai kritikavo ją ir savo kalbos pabaigoje rusiškai šūktelėjo „rusų kalba yra mūsų kalba, mūsų – daugiau“ bei parodė nepadorų gestą. Vėliau parlamentaras buvo sulaikytas, o birželio 9 d. Latvijos valstybės saugumo tarnyba pradėjo baudžiamąjį procesą prieš Aleksejų Roslikovą, įtariamą „padėjęs agresyviąjai valstybei Rusijai jos veiksmuose prieš Latviją“ ir „kurstęs nacionalinę neapykantą ir priešiškumą“.

 Šaltiniai 

Kategorija:Latvijos politikai
Kategorija:Latvijos verslininkai
Kategorija:Politiniai skandalai